शुक्रबार गृहमन्त्रालयमा बसेको गणतन्त्र दिवस मूल समारोह समितिको बैठकलाई सम्बोधन गर्दै प्रधानमन्त्री ओलीले गणतन्त्र दिवस सरकारी ढंगले नभई जनवादी ढंगले मनाउने समेत बताए । उनले गणतन्त्र दिवसलाई जनस्तरको बनाउन निर्देशन पनि दिए । गणतन्त्र दिवस नेपालको इतिहासमा युगान्तकारी दिन भएको भन्दै उनले यसलाई औपचारिकता भन्दा माथि उठेर जनताको सहभागितामा मनाउनुपर्नेमा जोड दिए ।
